**Anaheim Ducks**, tidligere kjent som *Mighty Ducks of Anaheim*, er et ishockeylag i den profesjonelle ishockeyligaen NHL. Klubben kommer fra Anaheim, California i USA og har hjemmebanen sin i Honda Center. Mighty Ducks of Anaheim ble grunnlagt av Walt Disney Company i 1993, men Disney solgte seg ut i 2005, og klubben skiftet deretter navn til *Anaheim Ducks* foran 2006/2007-sesongen. Lagets gamle navn kom for øvrig fra Disneyfilmen *The Mighty Ducks*. 

Anaheim Ducks vant Stanley Cup i sesongen 2006/2007 etter å ha slått Ottawa Senators med 4-1 i kamper.

Kjente spillere
---------------

|  | Navn | I Ducks | Statistikk |
| --- | --- | --- | --- |
| USAs flagg | Guy Hebert | [1993-2001] | 441 kamper, 173 seiere |
| Canadas flagg | Paul Kariya | [1994-2003] | 606 kamper, 669 poeng |
| Canadas flagg | Steve Rucchin | [1994-2004] | 616 kamper, 432 poeng |
| Finlands flagg | Teemu Selanne | [1995-2001, 2005-] | 774 kamper, 871 poeng |
| Russlands flagg | Ruslan Salei | [1996-2006] | 594 kamper, 105 poeng |
| Ukrainas flagg | Oleg Tverdovsky | [1994-1996, 1999-2002] | 324 kamper, 170 poeng |
| Canadas flagg | Jean-Sebastien Giguere | [2000-2010] | 447 kamper, 206 seiere |
| Sveriges flagg | Samuel Pahlsson | [2000-2009] | 527 kamper, 141 poeng |
| Canadas flagg | Andy McDonald | [2000-2008] | 391 kamper, 259 poeng |
| Canadas flagg | Ryan Getzlaf | [2005-] | 430 kamper, 415 poeng |
| Canadas flagg | Scott Niedermayer | [2005-2010] | 371 kamper, 264 poeng |
| Canadas flagg | Corey Perry | [2005-] | 450 kamper, 369 poeng |
| USAs flagg | Todd Marchant | [2005-2011] | 421 kamper, 112 poeng |
| Canadas flagg | Chris Pronger | [2006-2009] | 220 kamper, 150 poeng |
| Sveits’ flagg | Jonas Hiller | [2007-] | 177 kamper, 89 seiere |
| USAs flagg | Bobby Ryan | [2007-] | 250 kamper, 202 poeng |
| Norges flagg | Espen Knutsen | [1997-98] | 19 kamper, 3 poeng |

Trofévinnere
------------

**Conn Smythe Trophy**

* Jean-Sebastien Giguere (2002–03)
* Scott Niedermayer (2006–07)

**Lady Byng Memorial Trophy**

* Paul Kariya (1995–96), (1996–97)

**Bill Masterton Memorial Trophy**

* Teemu Selanne (2005–06)

**Maurice "Rocket" Richard Trophy**

* Teemu Selanne (1998–99)
* Corey Perry (2010–11)

**Hart Memorial Trophy**

* Corey Perry (2010–11)

Historie
--------

Siden lockouten i 2004 har Ducks kvalifisert seg til Stanley Cup playoffs fem av syv ganger. I 2006-07-sesongen gikk de helt til topps etter å ha slått Ottawa Senators 4-1 i kamper i finalen. Dette er fortsatt den eneste sesongen de har vunnet Stanley Cup. 

### Grunnserie og sluttspill (1993-2012)

W = Seiere | L = Tap | T = Uavgjort | OL = Tap etter ordinær tid | P = Poeng | Div = Division | Conf = Conference

| Sesong | W | L | T | OL | P | Div | Conf | Playoffs |
| --- | --- | --- | --- | --- | --- | --- | --- | --- |
| 1993-94 | 33 | 46 | 5 | - | 71 | 4th | 9th | Kvalifiserte seg ikke |
| 1994-95 | 16 | 27 | 5 | - | 37 | 6th | 12th | Kvalifiserte seg ikke |
| 1995-96 | 35 | 39 | 8 | - | 78 | 4th | 9th | Kvalifiserte seg ikke |
| 1996-97 | 36 | 33 | 13 | - | 85 | 2nd | 4th | Tap i Conference semifinale mot Detroit Red Wings (0-4) |
| 1997-98 | 26 | 43 | 13 | - | 65 | 6th | 12th | Kvalifiserte seg ikke |
| 1998-99 | 35 | 34 | 13 | - | 83 | 3rd | 6th | Tap i Conference kvartfinale mot Detroit Red Wings (0-4) |
| 1999-00 | 34 | 33 | 12 | 3 | 83 | 5th | 9th | Kvalifiserte seg ikke |
| 2000-01 | 25 | 41 | 11 | 5 | 66 | 5th | 15th | Kvalifiserte seg ikke |
| 2001-02 | 29 | 42 | 8 | 3 | 69 | 5th | 13th | Kvalifiserte seg ikke |
| 2002-03 | 40 | 27 | 9 | 6 | 95 | 2nd | 7th | Tap i Stanley Cup finale mot New Jersey Devils (3-4) |
| 2003-04 | 29 | 35 | 10 | 8 | 76 | 4th | 12th | Kvalifiserte seg ikke |
| 2005-06 | 43 | 27 | - | 12 | 98 | 3rd | 6th | Tap i Conference finale mot Edmonton Oilers (1-4) |
| 2006-07 | 48 | 20 | - | 14 | 110 | 1st | 2nd | Seier i Stanley Cup finale mot Ottawa Senators (4-1) |
| 2007-08 | 47 | 27 | - | 8 | 102 | 2nd | 4th | Tap i Conference kvartfinale mot Dallas Stars (2-4) |
| 2008-09 | 42 | 33 | - | 7 | 91 | 2nd | 8th | Tap i Conference semifinale mot Detroit Red Wings (3-4) |
| 2009-10 | 39 | 32 | - | 11 | 89 | 3rd | 11th | Kvalifiserte seg ikke |
| 2010-11 | 47 | 30 | - | 5 | 99 | 2nd | 4th | Tap i Conference kvartfinale mot Nashville Predators (2-4) |
| 2011-12 | 34 | 36 | - | 12 | 80 | 5th | 13th | Kvalifiserte seg ikke |

### Triumfen i 2007

Allerede før sesongen ble Anaheim Ducks utpekt som en av favorittene til å vinne Stanley Cup troféet. Med to av de beste backene i NHL – Chris Pronger og Scott Niedermayer – var Ducks en av lagene med de sterkeste defensive brikkene denne sesongen. I tillegg hadde de også offensiv slagkraft i Ryan Getzlaf, Teemu Selanne, Andy McDonald, Chris Kunitz og Corey Perry for å nevne noen. Keeperduoen Jean-Sebastien Giguere og Ilya Bryzgalov hadde også en stabil sesong med solide prestasjoner, og de var begge store bidragsytere til at Ducks gikk til topps.

Grunnserien startet på imponerende vis da Ducks spilte hele seksten kamper før de gikk på sitt første tap mot Calgary Flames. Fram til da hadde de tolv seiere og fire tap etter overtid (som gir ett poeng). Ducks endte til slutt opp med 48-20-14 og 110 poeng som ga dem en triumf i Pacific Division og en 2.-plass bak Detroit Red Wings i Western Conference. Finnen Selanne utpekte seg som den store stjernen i grunnserien med 48 mål og 46 assists som ga 94 poeng. Bak fulgte McDonald (78), Niedermayer (69), Kunitz (60) og Pronger (59).

2.-plassen i Western Conference gjorde at Ducks skulle spille mot 7.-plassen i kvartfinalen i sluttspillet. Minnesota Wild skulle vise seg å bli en enkel hindring for de svartkledde med 4-1 i kamper. I neste runde sto de overfor en tilsynelatende vanskeligere motstander i Vancouver Canucks. Selv om Ducks vant serien 4-1, var den jevnere enn resultatet skulle tilsi. Hele tre av fem kamper måtte avgjøres etter overtid, og i to av kampene måtte det til og med spilles to overtime-perioder. I Conference-finalen ble det et rent toppoppgjør mellom Ducks og Detroit Red Wings. Anført av Niedermayer-brødrene (Rob og Scott) tok Ducks seg til finalen med en 4-2-seier i kamper. Også her viste Ducks evnen til å avgjøre tette kamper ved å ta to av seierne etter overtid.

I Stanley Cup-finalen møtte de Ottawa Senators som på veien til finalen hadde slått ut Pittsburgh Penguins (4-1), New Jersey Devils (4-1) og Buffalo Sabres (4-1). Anført av topprekka med stjernespillerne Daniel Alfredsson, Jason Spezza og Dany Heatley skulle det bli spennende å se hvordan det canadiske backparet Pronger og Niedermayer skulle stoppe Senators i deres rekke av strålende matcher. Ducks hadde hjemmebanefordel og serien startet med to kamper i Honda Center. Det var to meget jevne kamper hvor Ducks tok det lengste strået i begge med 3-2 og 1-0-seiere. Etter dette ble det spilt to kamper i Scotiabank Place i Ottawa hvor Ducks og Senators vant hver sin match. Dermed ledet Ducks serien 3-1 før de kunne avgjøre det hele i Honda Center i kamp fem. I en kamp med til sammen kun 31 skudd vant Ducks hele 6-2, og kunne for første gang i historien krone seg til Stanley Cup-mestere.

**Spillere delaktige i Stanley Cup-triumfen:** Ilya Bryzgalov, Jean-Sebastien Giguere, Rickard Jackman, Sean O'Donnell, *Francois Beauchemin*, Chris Pronger (A), Scott Niedermayer (C), Joe DiPenta, Aaron Rome, Kent Huskins, *Teemu Selanne*, *Corey Perry*, Chris Kunitz, *Ryan Getzlaf*, *George Parros*, Dustin Penner, Drew Miller, Andy McDonald, Todd Marchant, Brad May, Samuel Pahlsson, Travis Moen, Ryan Shannon, Rob Niedermayer (A), Shawn Thornton, Ryan Carter, Joe Motzko.

Spillere i kursiv spiller fortsatt for Ducks p.d.d.

### Årene etter Stanley Cup-seieren

Allerede sommeren etter troféet ble hevet gikk det rykter om at Teemu Selanne og Scott Niedermayer vurderte å gi seg på topp. Dermed måtte Ducks starte 2007-08-sesongen uten to av sine viktigste spillere. Begge ombestemte seg imidlertid underveis i sesongen, og spilte henholdsvis 26 og 48 kamper i grunnserien. Stortalentet Ryan Getzlaf bar laget på sine skuldre og endte til slutt opp med respektable 82 poeng ved sesongslutt. Laget mistet også sin backup-keeper Ilya Bryzgalov til Phoenix Coyotes, og erstattet han med kommende førstekeeper Jonas Hiller. Etter å ha endt på en 4.-plass i Western Conference tapte de i kvartfinalen i sluttspillet mot Dallas Stars.

I løpet av de neste sesongene skjedde det flere utskiftninger i stallen til Ducks. Før 2009-10-sesongen hadde Chris Pronger blitt tradet til Philadelphia Flyers, og samtidig skulle det vise seg at dette ble Scott Niedermayers aller siste sesong i NHL. Med to av NHLs beste forsvarsspillere gjennom tidene på vei vekk var det viktig for Ducks å forsterke defensivt på dette tidspunktet. Heldigvis hadde de noen år i forveien lagt grunnlaget for det offensive ved å drafte Ryan Getzlaf, Corey Perry og Bobby Ryan som utgjorde en livsfarlig trio på førsterekka. I forsvar kom Lubomir Visnovsky inn sammen finnen Toni Lydman, som etterhvert har vist seg som en sterk forsvarsduo. Samtidig draftet Ducks stortalentet Cam Fowler i 2010, en spiller ansett som en kommende stjerne i NHL.

Statistikk (2005–2011)
----------------------

|
|  |
2005–06| Spiller | GP | G | A | P |
| --- | --- | --- | --- | --- |
| Teemu Selanne | 80 | 40 | 50 | **90** |
| Andy McDonald | 82 | 34 | 51 | **85** |
| Scott Niedermayer | 82 | 13 | 50 | **63** |
| Joffrey Lupul | 81 | 28 | 25 | **53** |
| Chris Kunitz | 67 | 19 | 22 | **41** |

|
|  |
2006–07| Spiller | GP | G | A | P |
| --- | --- | --- | --- | --- |
| Teemu Selanne | 82 | 48 | 46 | **94** |
| Andy McDonald | 82 | 27 | 51 | **78** |
| Scott Niedermayer | 79 | 15 | 54 | **69** |
| Chris Kunitz | 81 | 25 | 35 | **60** |
| Chris Pronger | 66 | 13 | 46 | **59** |

|
|  |
2007–08| Spiller | GP | G | A | P |
| --- | --- | --- | --- | --- |
| Ryan Getzlaf | 77 | 24 | 58 | **82** |
| Corey Perry | 70 | 29 | 25 | **54** |
| Chris Kunitz | 82 | 21 | 29 | **50** |
| Chris Pronger | 72 | 12 | 31 | **43** |
| Todd Bertuzzi | 68 | 14 | 26 | **40** |

|
|  |
2008–09| Spiller | GP | G | A | P |
| --- | --- | --- | --- | --- |
| Ryan Getzlaf | 81 | 25 | 66 | **91** |
| Corey Perry | 78 | 32 | 40 | **72** |
| Scott Niedermayer | 82 | 14 | 45 | **59** |
| Bobby Ryan | 64 | 31 | 26 | **57** |
| Teemu Selanne | 65 | 27 | 27 | **54** |

|
|  |
2009–10| Spiller | GP | G | A | P |
| --- | --- | --- | --- | --- |
| Corey Perry | 82 | 27 | 49 | **76** |
| Ryan Getzlaf | 66 | 19 | 50 | **69** |
| Bobby Ryan | 81 | 35 | 29 | **64** |
| Saku Koivu | 71 | 19 | 33 | **52** |
| Teemu Selanne | 54 | 27 | 21 | **48** |

|
|  |
2010–11| Spiller | GP | G | A | P |
| --- | --- | --- | --- | --- |
| Corey Perry | 82 | 50 | 48 | **98** |
| Teemu Selanne | 73 | 31 | 49 | **80** |
| Ryan Getzlaf | 67 | 19 | 57 | **76** |
| Bobby Ryan | 82 | 34 | 37 | **71** |
| Lubomir Visnovsky | 81 | 18 | 50 | **68** |

|
|  |
2011–12| Spiller | GP | G | A | P |
| --- | --- | --- | --- | --- |
| Teemu Selanne | 82 | 26 | 40 | **66** |
| Corey Perry | 80 | 37 | 23 | **60** |
| Bobby Ryan | 82 | 31 | 26 | **57** |
| Ryan Getzlaf | 82 | 11 | 46 | **57** |
| Saku Koivu | 74 | 11 | 27 | **38** |

Spillerstall
------------

Pr. 24. februar 2012

Målvakter| # |  | Navn | Alder | Snapp | Kom til klubben | Fødested | Draftet |
| --- | --- | --- | --- | --- | --- | --- | --- |
| **1** | Sveits’ flagg | Jonas Hiller | 42 år | H | 2007 | Felben Wellhausen | - |
| **38** | Canadas flagg | Dan Ellis | 43 år | V | 2011 | Saskatoon, SK | Stars (2000, 60th) |
| **43** | Canadas flagg | Jeff Deslauriers | 39 år | H | 2011 | St-Jean-Richelieu, QC | Oilers (2002, 31st) |

Backer| # |  | Navn | Alder | Skudd | Kom til klubben | Fødested | Draftet |
| --- | --- | --- | --- | --- | --- | --- | --- |
| **4** | USAs flagg | Cam Fowler | 32 år | V | 2010 | Windsor, Ontario | Ducks (2010, 12th) |
| **5** | Sveits’ flagg | Luca Sbisa | 34 år | V | 2009 | Ozieri | Flyers (2008, 19th) |
| **17** | Slovakias flagg | Lubomir Visnovsky | 47 år | V | 2009 | Topolcany | Kings (2000, 118th) |
| **21** | Canadas flagg | Sheldon Brookbank | 43 år | H | 2009 | Lanigan, SK | - |
| **23** | Canadas flagg | Francois Beauchemin | 43 år | V | 2011 | Sorel, Quebec | Canadiens (1998, 75th) |
| **25** | USAs flagg | Matt Smaby | 39 år | V | 2011 | Minneapolis | Lightning (2003, 41st) |
| **32** | Finlands flagg | Toni Lydman | 46 år | V | 2010 | Lahtis | Flames (1996, 89th) |
| **34** | USAs flagg | Nate Guenin | 41 år | H | 2011 | Aliquippa | Rangers (2002, 127th) |

Forwards| # |  | Navn | Posisjon | Alder | Skudd | Kom til klubben | Fødested | Draftet |
| --- | --- | --- | --- | --- | --- | --- | --- | --- |
| **7** | Canadas flagg | Andrew Cogliano | C | 36 år | V | 2011 | Toronto, Ontario | Oilers (2005, 25th) |
| **8** | Finlands flagg | Teemu Selanne **(A)** | RW | 53 år | H | 2005 | Helsingfors | Jets (1988, 10th) |
| **9** | USAs flagg | Bobby Ryan | RW | 37 år | H | 2007 | Cherry Hill, NJ | Ducks (2005, 2nd) |
| **10** | Canadas flagg | Corey Perry | RW | 38 år | H | 2005 | Peterborough, Ontario | Ducks (2003, 28th) |
| **11** | Finlands flagg | Saku Koivu **(A)** | C | 49 år | V | 2009 | Åbo | Canadiens (1993, 21st) |
| **12** | Finlands flagg | Niklas Hagman | LW | 44 år | V | 2011 | Esbo | Panthers (1999, 70th) |
| **14** | Canadas flagg | Rod Pelley | C | 39 år | V | 2011 | Kitimat, BC | - |
| **15** | Canadas flagg | Ryan Getzlaf **(C)** | C | 38 år | H | 2005 | Regina, SK | Ducks (2003, 19th) |
| **16** | USAs flagg | George Parros | RW | 44 år | H | 2006 | Washington, PA | Kings (1999, 222nd) |
| **33** | USAs flagg | Jason Blake | LW | 50 år | V | 2009 | Moorhead, Minnesota | - |
| **39** | Canadas flagg | Matt Beleskey | LW | 35 år | V | 2008 | Windsor, Ontario | Ducks (2006, 112th) |
| **41** | Canadas flagg | Andrew Gordon | RW | 38 år | H | 2011 | Halifax, NS | Capitals (2004, 197th) |
| **63** | USAs flagg | Nick Bonino | C | 35 år | V | 2009 | Hartford | Sharks (2007, 173rd) |
| **64** | Canadas flagg | Brandon McMillan | LW | 33 år | V | 2010 | Richmond, BC | Ducks (2008, 85th) |
| **77** | Canadas flagg | Devante Smith-Pelly | RW | 31 år | H | 2011 | Scarborough, Ontario | Ducks (2010, 42nd) |

Norske spillere
---------------

Espen Knutsen er hittil den eneste norske spilleren som har spilt i Anaheim Ducks. Knutsen fikk 19 kamper for Ducks i 1997-98-sesongen, og scoret 3 mål. Dessverre ble "Shampo" aldri noen stor suksess i den gang Mighty Ducks-trøya, og han spilte mesteparten av sesongen for farmerlaget Cincinnati Mighty Ducks. Etter en skuffende NHL-sesong dro Knutsen tilbake til Djurgården og gjorde suksess der før han fikk sin andre sjanse i 2000 i NHL med klubben Columbus Blue Jackets. Der markerte han seg som en nøkkelspiller i flere sesonger fra 2000 til 2004.

Eksterne lenker
---------------

* (en) Offisielt nettsted Rediger på Wikidata

* (en) Anaheim Ducks – kategori av bilder, video eller lyd på Commons Rediger på Wikidata

* (en) Anaheim Ducks – galleri av bilder, video eller lyd på Commons Rediger på Wikidata

| * v
* d
* r
National Hockey League 2023/24 |
| --- |
| Eastern Conference | 

|  |  |
| --- | --- |
| Atlantic Division | Boston Bruins **·** Buffalo Sabres **·** Detroit Red Wings **·** Florida Panthers **·** Montreal Canadiens **·** Ottawa Senators **·** Tampa Bay Lightning **·** Toronto Maple Leafs |
| Metropolitan Division | Carolina Hurricanes **·** Columbus Blue Jackets **·** New Jersey Devils **·** New York Islanders **·** New York Rangers **·** Philadelphia Flyers **·** Pittsburgh Penguins **·** Washington Capitals |

 |
| Western Conference | 

|  |  |
| --- | --- |
| Pacific Division | Anaheim Ducks **·** Calgary Flames **·** Edmonton Oilers **·** Los Angeles Kings **·** San Jose Sharks **·** Seattle Kraken  **·** Vancouver Canucks **·** Vegas Golden Knights |
| Central Division | Arizona Coyotes **·** Chicago Blackhawks **·** Colorado Avalanche **·** Dallas Stars **·** Minnesota Wild **·** Nashville Predators **·** St. Louis Blues **·** Winnipeg Jets |

 |

|  |  |
| --- | --- |
| Oppslagsverk/autoritetsdata | Encyclopædia Britannica
 |